Landsrettens beslutning om, at statskassen i medfør af retsplejelovens § 320 skal betale et beløb til sagsøger til dækning af advokatsalær for forgæves fremmøde, herunder rejsetid, samt aflysn... Vis mere
Ret: Østre Landsret (1. instans)
Faggruppe: Civilsag — Almindelig civil sag
Sagsemner: Retspleje og civilproces;

/

UDSKRIFT
AF

ØSTRE LANDSRETS RETSBOG
____________

Den 7. oktober 2010 satte Østre Landsret retten i retsbygningen, Bredgade 59, København.

Som dommere fungerede landsdommerne Karsten Bo Knudsen, Ole Græsbøll Olesen og

Anne Louise Bormann, førstnævnte som rettens formand.

Der foretoges   

11. afd. nr. B-773-10:

Sagsøger

(advokat Steen Klein)

mod

Sagsøgte

v/adv. Palle Haargaard Dinesen

(advokat Palle Haargaard)

Ingen var mødt eller indkaldt.

Der fremlagdes brev af 22. september 2010 fra advokat Steen Klein, der anmoder om, at

statskassen i medfør af retsplejelovens § 320 erstatter Sagsøger udgifterne ved fo r-gæves

fremmøde den 20. august 2010. Advokat Klein oplyste, at fremmødet strakte sig fra kl. 9.15

til ca. kl. 11.30, hvortil kommer transporttid og ekspedition i forbindelse med af-lysning og

fornyet tilsigelse af vidner.

Det fremgår af landsrettens retsbog af 19. maj 2010, at sagen telefonisk blev berammet til

foretagelse i 11. afdeling den 20. august 2010 kl. 9.30 til 15. Ved en fejl blev dette imid-



/

- 2 -

lertid ikke indført i afdelingens dagbog, og da parterne mødte den 20. august 2010 var 11.

afdelings dommere optaget af en anden sag. Landsretten forsøgte at skaffe andre dommere

til foretagelse af sagen, men da dette ikke viste sig muligt, blev sagen samme dag beram-

met til den 25. august 2010, hvor hovedforhandlingen blev gennemført.   

Da parternes forgæves fremmøde den 20. august 2010 skyldes en fejl begået af landsretten,

bestemte landsretten, at statskassen i medfør af retsplejelovens § 320 skal betale 5.000 kr. til

Sagsøger til dækning af advokatsalær for forgæves fremmøde, herunder rejsetid, samt

aflysning og fornyet indkaldelse af vidner.

Sagen sluttet.

Retten hævet.



/